
Prome Minister Evelyn Wever-Croes: 





Dialuna 25 di October, Prome Minister señora Evelyn Wever- 
Croes, hunto cu Minister di Finansa y Cultura, señora Xiomara 
Maduro y Minister di Enseñansa y Deporta, señor Endy Croes, 
tabata tin un reunion cu Fundacion Anti Droga Aruba (FADA). 
Pa FADA tawata presente, e director, señor Juendel Sprok, 
señora Rubella Toppenberg y señora Ruliénne Arends. Durente 
e reunion, e ministernan a haya e cinta cora di FADA. 


Manera nos sa, FADA ta e organisacion cu ta traha riba 
conscientisacion di e efectonan di abuso di droga. Actualmente, 
nos ta den e 'Siman di Locura di FADA! y dialuna tawata dia di 
bisti cora. 


“Dia di cinta cora y den cuadro aki nos а habri е siman aki 
tambe dunando atencion na e organisacion importante aki”, 
Prome Minister a expresa. 


Den nos comunidad tin un desaroyo alarmante di muchanan 
y hobennan mas jong ta haña nan den problema di abuso di 
droga y atraves di FADA, tin un bon canal pa yega na nos 
hobennan pa conscientisa nan cu abuso di droga no ta algo 





cu ta yuda nan. Talves algun ta mira den esey un solucion 
rapido y temporal pa un situacion pero e abuso aki ta trece su 
efectonan negativo pa hopi tempo nan dilanti. FADA ta haci 
un trabou hopi importante y e ta un stakeholder importante pa 
Gobierno di Aruba den combatimento di adiccion di droga. 


*Mi ta spera cu e siman aki comunidad henter duna atencion 
na esaki. Na scolnan por papia mas di e peligernan di droga cu 
nos muchanan. Na cas mayornan papia mas cu e muchanan 
riba peligernan di droga. Den cas, manera ami cu ta un wela, 
un tanchi, a nos como abuela y abuelo, tanta of omo, tuma e rol 
over y yuda mayornan den papia cu e muchanan y duna nan 
e sosten pa asina nan bin cerca nos enbes di recuri na droga. 
Mi ta desea FADA hopi exito e siman aki”, Prome Minsiter a 
termina bisando. 

Dialuna 25 di October, Prome Minister Evelyn Wever-Croes a 
ricibi e grato bishita di e Fundacion Sea Bunita Sea Bo Mes. E 
organisacion aki ta traha pa nos muchanan special y ta enfoca 
hopi riba inclusion. Nos muchanan special por tin un of otro 
handicap pero nan ta sernan extraordinario y tin biaha hende 
no ta mira e cualidadnan cu nan tin. 

“Cerca ті muchanan special tin un luga special den mi curason. 
Mi ta contento di wak nan awe cerca mi y comparti un rato 
bunita cu lo keda como recuerdo pa semper den mi curason”, 
Prome Minister a expresa. 


Fundacion Sea Bunita Sea Bo Mes a entrega na Prome Minister 
e prome revista cu nan a traha di tur e muchanan special den 
e grupo aki, Un revista hopi bunita ропі den otro. 


“Fundacion Sea Bunita Sea Bo Mes ta un grupo cu ті ta duna 
hopi atencion pasobra mi deseo ta pa nos por logra di traha 
riba diferente area pa mehora calidad di bida di nos hendenan 
special. Nos kier sigui e ciclo di bida di nos hendenan special. 
Mi ta kere cu di ora un mucha nace cu un handicap of un 
limitacion mester tin un sistema cu ta sostene su mayornan 
den decisionnan dificil cu mester tuma e ora ey. Tambe pa 
yuda e mayornan cu e cuido di e mucha special. 





Despues na scol pa tin atencion special pa nan. Inclusion den 
enseñansa na un forma responsabel y mas facil. Mester tin 
tambe suficiente recreacion y cosnan pa nan haci despues di 
scol specialmente despues cu nan bira hoben. 


Riba mercado laboral mester percura pa nan tin mas 
oportunidad, guia y enfoca tambe riba cuido di salud, cuido 
general, vivienda pa ora nan ta adulto y adulto mayor y ohala 
nos por logra den e gobernacion aki pa pone e fundeshi pa 
asina пап tambe ta garantisa un bon calidad di bida", Prome 
Minister a remarca. 





E revista ta un logro grandi di e fundacion cu ta contene hopi 
storia pa asina tur hende por siña un tiki mas di nos muchanan 
special, kico ta down syndrome, autista y of butterfly disease. 
“Тіп diferente di nos muchanan cu nan specialidadnan den e 
revista. Awe nos a bin cu 3 modelo, Jeandrew, Jadrick y Sara 
cu a bay riba e big screen na New York. Nos ta hopi orguyoso 
di nos logronan y ta spera cu nos por logra hopi mas pa nos 
muchanan special”, señora Marienela Geerman di ‘Fundacion 
Sea Bunita Sea Bo Mes a duna di conoce. 

Prome Minister Evelyn Wever-Croes: 

Prome Minister señora Evelyn Wever-Croes y Minister Geoffrey 
Wever tabata presente na e clausura di e seminario pa 
empleadonan publico “Capacity Building for the Implementation 
of SDGs”. Un curso organisa door di Gobierno di Aruba 
specificamente pa empleadonan publico, pa prepara nan pa 
traha den maneho, teniendo cuenta cu e metanan di desaroyo 
sostenibel / “Sustainable Development Goals (SDGs). 


Na e ocasion Premier Wever-Croes a haci uzo di e momento 
pa felicita cada un empleado publico cu a termina e curso y 
ricibi nan certificado. E curso tabatin un duracion di seis luna y 
a conta cu participacion di 77 empleado publico. 


Gabinete Wever-Croes ІІ ta sigui cu e compromiso di metanan 
di desaroyo sostenibel y ta kere profundamente cu solucionnan 
innovador y sostenibel lo tin un impacto positivo enorme, riba e 
bienestar di cada ciudadano. 


Den cuadro di SDGs, Aruba a bin ta progresa estableciendo 
diferente comision y plan entre otro: “National SGD 
Commission”, tambe e “Masterplan Repositioning our Sails” y 
e “National Strategic Plan based on ће SDGs”. Ademas Aruba 
ta incorpora e SDGs den diferente plan, presupuesto y tin 
grupo cu ta enfoca riba campaña di conscientisacion, Prome 
Minister a splica. 


E tarea cu tin awor ta ра percura logra cu e acercamento акі по 
keda den Gobierno solamente pero henter sociedad. Bisando 
esaki, Prome Minister a accentua cu e trahado publico ta e 
persona cu ta mas cerca di e ciudadano Arubano considerando 
cu e trabou ta directamento conecta cu esnan cu ta haci uzo 
di servicio publico. Pa cual ta sumamente contento cu tur cu 
a haci uzo di e oportunidad pa siña algo nobo y cu ta hacie 
posibel pa nan por desaroya manehonan basa riba evidencia, 
implementa esakinan, monitor y evalua e manehonan aki pa 
por crea miho bida pa e ciudadanonan. 


Premier Wever-Croes a splica cu aña pasa no tabata 
solamente un “wake up call” pa con vulnerabel Aruba ta, pero 
ta kere firmemente cu e experiencia aki a provee Aruba cu 
oportunidadnan nobo. Oportunidadnan cu no por desperdicia 
pa percura cu ta cumpli cu e SDGs. 


“Ра esaki sosode nos mester ta comprometi na brinda servicio 
publico a traves di miho maneho y cu ta garantisa inclusion. 
Tambe contribucion, pa midi e impacto y planifica adelanta 
con pa alcansa e SDG pa 2030. Por ultimo e mentalidad di 
colaboracion tambe ta necesario pa percura pa tin colaboracion 
entre departamentonan pa inclui sector priva, NGO's y henter 
comunidad”. 

Continuacion EMPLEADONAN PUBLICO A КІСІБІ CERTIFICACION DI CURSO... 


Segun cu e implementacion di SDGs ta avansa den e decada 
di tuma accion, otro aña Aruba lo presenta su rapport di 
progreso di implementacion di SDG, na Nacionnan Uni. E 
proceso di evaluacion nacional ta un oportunidad pa enforsa 
dialogonan den sociedad, encurasha colaboracionnan y crea 
mas innovacion pa percura pa ta actualisa cu e SDGs, Prome 
Minister a splica. 


“Mi іп gran aprecio pa e hecho cu durante di pandemia asina 
tanto persona a tuma e decision pa participa y kier extende 
palabra di danki na e directornan di departamenonan cu a 
reconoce e balor agrega di participacion di nan staff den e 
cursonan. Ta gradici tambe e comision di SDGs pa identifica 
e necesidad pa tin un curso pa capacidad pa yuda crea 
miho entendimento ді conceptonan importante di desaroyo 
sostenibel”. 


Por ultimo Prome Minister a gradici e instituto соп Institute" 
pa asumi e tarea pa desaroya e material pa e curso, provee 
e training y pa Universidad di Aruba pa firma e Memorandum 
of Understanding (MoU). E mescla unico aki di conocemento 
y expertcio trahando den colaboracion ta haci e curso mas 
sostenibel. 








PROME MINISTER TA DUNA DISCURSO DI 
APERTURA NA GLOBAL WEBINAR 


“SDG's lo acelera е desaroyo nacional pa recuperacion pa asina 
hunto nos por avansa па un futuro mas resiliente y sostenibel”” 


Dialuna mainta Prome Minister Evelyn Wever-Croes a forma 
parti di y duna e discurso di e apertura na e prome “First Global 
Webinar, for the Voluntary National 
Reviews for the High Level Political 
Forum оп Sustainable Development 
organisa door di Hulanda. 


“Aruba, Corsou y Sint Maarten ta 
islanan chikito den Caribe y ta paisnan 
constituyente dentro di Reino Hulandes. 
Hunto cu Hulanda, nos lo presenta nos 
di dos “rapport” nacional boluntario como 
un reino diverso cu 4 pais na 2022. Pa 
Aruba e rapport venidero ta yegando na 
un momento crucial den e desaroyo di e 
isla. Como un isla chikito cu ta depende di 
e sector turismo, e impacto di e pandemia 
a ocasiona ип retraso enorme, net na 
momento cu nos a enfrenta cu e realidad eminente di cambio 
di clima. 


Мі ta convenci pa recuperacion, е SDG's lo acelera e desaroyo 








nacional. Nan lo permiti nos pa profundisa e lasonan. Nan lo 
permiti nos pa crea union y renoba e comprendemento pa asina 
hunto como comunidad nos por avansa 
na un futuro mas resiliente y sostenibel. 


Eproceso die rapport nacional boluntario 
ta un oportunidad cu lo enforsa e 
dialogonan den sociedad y lo encurasha 
colaboracion y fomenta innovacion 
pa asina pone e metanan di desaroyo 
sostenibel ‘back on track. 


Mientras e implementacion di e SDG's 
ta avansa dentro di e “Decade of Action 
| and Delivery”, y cu solamente 9 aña 
mas pa bay pa ta 2030, organisa e 
tayernan aki ta ofrece oportiunidad nobo 
pa mantene e conversacionnan local, 
internacional y dentro di Reino Hulandes. Nos mester mantene 
e conversacionnan aki si di berdad nos kier logra e metanan 
den 9 aña. A yega momento ра tuma accionnan decisivo den e 
buskeda pa un miho futuro sin laga niun hende atras”. 

Ursell Arends 








Minister Ursell Arends: 

"Cu Asuntonan di Adulto Mayor, nos lo zorg pa segura е welzijn, 
y e zorg", Minister Ursell Arends a menciona den un encuentro 
Dialuna ultimo, caminda miembronan di "Movimento Ta Bida", 
y minister di asuntonan di adulto mayor, Sr. Ursell Arends, 
a enfoca riba e necesidad urgente pa drecha e bienestar di 
е grupo di personanan aki. "Boso futuro ta амо", ta kiko Sr. 
Arends ta opina over di e situacion, mirando cu no tin tempo 
pa warda, mirando cu tin un grupo grandi di adulto mayor cu ta 
den necesidad pa ayudo actualmente. 


Danki na organisacion di Movimento ta Bida pa e bunita 
iniciativa cu a yuda inspira gobierno pa decreta henter luna di 
October como luna di adulto mayor. "Cada un di e adultonan 
mayor a traha duro pa nos como hobennan por hereda e Aruba 
di awe, e ta nos deber pa garantisa cu nos adultonan mayor 
por tin un bon calidad di bida". 


Tin reto en berdad. Dr. Falconi a indica cu conforme cifra di 
e ultimo Censo ta trece hopi preocupacion. Un ehempel ta 
con 18.5% di e grupo di adulto mayor по рог paga tur nan 
gastonan mensual. Esaki tin un efecto negativo riba e calidad 
di bida di nos adultonan mayor. 


Tambe por nota con un tercera parti di tur cliente di fisioterapista 
ta adulto mayor, y 11% di е grupo aki tin problema di mobilidad. 
E ta solamente indica mas ainda cu nos mester duna atencion 
debido na e grupo vunerabel aki, no solamente den cuido pero 
tambe den otro aspectonan manera transporte publico. 


Nos mester segura cu e grupo di adulto mayor por keda mas 
activo posibel pa mas largo posibel, pa nan por participa na 
sector laboral y na nos economia, y mas importante ainda cu 
пап por comparti nan conocemento y experiencia na e ‘young 
professionals' di awendia y fungi como mentors pa e futuro 
generacion - un "Win-win Situation" pa tur generacion. 


"E bienestar di adultonan mayor ta un prioridad pa nos 
ministerio”, segun minister Ursell Arends. Hopi a cuestiona e 
motibo pakiko a cuminsa cu un ministerio, sin fondo sin nada. 








"Esey porta berdad, pero амо nos a sa di aloca fondonan den e 
budget di 2022 pa atende cu cada un di e temanan di prioridad 
cu ya caba nos a identifica.” Nos no tin hopi pa cuminsa cu'ne, 
pero por lo menos nos ta cuminsa. Tin un prome paso. Esey 
riba su mes ta un paso den e bon direccion. 


"Nos no ta bin pa impone un plan, pero pa traha hunto cu 
e organisacionnan cu ta den e veld pa trece cambio nan 
structural cu lo beneficia e bienestar general di nos adultonan 
тауог"- Ursell Arends ta finalisa bisando. 

MINISTER Xiomara Maduro 


Finansa y Cultura 


MINISTER XIOMARA MADURO A RICIBI 
ВІЅНІТА DI SR. DUFI КОСК 




















Siman pasa Minister di Cultura a ricibi 
bishita di sr. Dufi Kock kende ta un escritor 
y historiador di nos Pais. Sr Kock su 
investigacionnan historico ta cubri mas 
di 400 storia di Aruba. Ademas Sr. Kock 
a publica varios buki y un cantidad cu ela 
yuda of skirbi cu no a wordo publica. 


Despues di a bay cu pensioen Sr. Kock 
a bin ta dedica su mes boluntariamente 
na trabao comunitario y skirbi historia 
di nos pais cual ta un di su pasionnan. 
Pa Minister di Cultura Xiomara Maduro 
tabata un placer pa ser conoci y comparti 
un rato cu sr. Adolf “Dufi” Kock y ta keda 
pendiente pa haci un exposicion pa 
comparti e storianan unico aki di nos 
Pais. 

MINISTER Dangui Oduber 





Turismo y Salubridad Publico 








Minister Dangui Oduber: 
PARLAMENTO A APROBA E LEY DI BEPERKING 


TABAKSPRODUCTEN UNANIMAMENTE 


Diamars mainta Minister di Salud Publico Sr. Dangui 
Oduber tabata den Parlamento di Aruba pa trata e ley di 
*“Landsverordening tot wijziging уап de Landsverordening 
beperking tabaksproducten”. E ley aki ta un stap hopi importante 
den cuadro di e plan nacional prevencion cu ta wordo maneha 
pa e NCD's stuurgroep. 


Humamento ta causa dafio па bo curpa manera cancer у 
malesanan cronico, entre otro presion halto, stroke, infarto у 
dolor na bo pecho. Nicotina ta reduci e “caliber” di bo adernan 
locual ta causa cu bo presion ta subi. 


Pa e motibo aki a cambia e ley pa: 

+ Aumenta e edad di cumpra sigaria di 18 aña pa 21 aña. 
Esaki ta debi na un estudio cu a wordo haci pa World Health 
Organization (WHO) unda ta mustra cu aumentando esaki ta 
baha e probabilidad си un hoben ta cuminsa na huma sigaria. 
+ Ta prohibi tambe e benta di sigaria los. Den cuadro di esaki 
Gobierno lo bay sinta hunto cu e Asociacion di Chines pa 
splicanan e plan di prevencion cu Gobierno tin. 

+ Prohibi humamento den areanan publico, incluyendo na 
scolnan. 

+ Prohibi persona adulto y/of mayornan cu ta huma den auto 
den compania di menornan di edad. 


Cuerpo Policial ta esnan cu tin e tarea pa controla na 
cumplimento ді e ley aki, lo bay tin sanccion den caso di 
incumplimento. 


Cu esaki Ministerio di Salud Publico kier pa mayornan y 
docentenan enfatisa mas ariba e efecto di uzo di tabaco entre e 
һобеппап. E ley акі ta specialmente ра proteha nos muchanan 
y hobennan pa evita cu nan ta wordo converti den un humado 
pasivo (secondhand smoker), cu consecuencia pa: 

1. Aumenta infeccion na horea 

2. Aumenta crisis asmatico 

3. Aumenta riesgo pa bronchitis y pneumonia 














4. Sintomanan respiratorio 


Minister Oduber a menciona cu lo bay tin diferente campañanan 
di conscientisacion tocante e ley aki y tambe henter e plan 
nacional di prevencion di malesanan NCD's. "A keda proba cu 
cada florin cu bo inverti den prevencion bo ta haya 5 florin bek 
on the long run” tabata expression di Minister Dangui Oduber. 


Minister Dangui Oduber a gradici henter Parlamento di Aruba 
pa abroba e ley di beperking tabaksproducten unanimamente. 
E ley aki ta bay aporta grandemente den tur e trabounan cu 
ta bay tin riba prevencion den salud. Minister Oduber kier a 
gradici tur e miembronan di parlamento pa nan contribucion 
constructivo y positivo. 

GOBIERNO DI ARUBA LU МА DI 


ADULTONAN 


MAYOR 

E celebracion di 
Adultonan Mayor 
ta basa riba famia, 
nos generacionnan 
y nos tradicionnan. 


We ta hopi importante pa nos cada un inculca 
den nos yiunan, den nan yiunan, den nos futuro 
generacionnan pa asina e bunita herencia por keda 
traspasa di generacion pa generacion. 

Y ta hopi importante pa nos por conserva tur loke 
nos a siña di nos dushi агапаіпап.// 


Evelyn Wever- Croves 


Prome Minister 
Gabinete Wever - Croes II 

MINISTER Rocco Tjon 





Husticia y Asuntonan Social 











ister Rocco Tjon: 


REUNION POSITIVO CU SEPPA Y ARUMIL 
PA SONDEA POSIBILIDADNAN PA CU E 

Recientemente Minister di Husticia y Asuntonan Social Sr. Tjon 
a reuni cu SEPPA y un grupo di Arumillers pa asina delinea y 
sondea ki posibilidadnan tin pa e Arumillers na momento cu 
nan retira di nan funcion como Arumil. 


Minister Rocco Tjon, a duna di conoce cu e reunion entre 
sindicato y e grupo di Arumillers a bay hopi bon, caminda a 
logra delinea y sondea algun posibilidadnan pa Arumillers por 
wordo ubica un caminda specifico pues papiando di e “uitstroom 
mogelijkheden". E mandatario a sigui splica cu e tarea di bin cu 
posibilidadnan pa Arumillers ta un obligacion di Aruba segun e 
landspakket . E tarea aki ta cay bou di Ministerio di Asuntonan 
General, sinembargo for di Ministerio di Husticia sigur tambe 
lo kier asisti den esaki. 


E deseo di Arumil ta pa crea un funcion nobo caminda unabes 
nan caba cu nan trayecto como Arumiller nan por transferi den 
e funcion aki y asina duna un man na Ministerio di Husticia. “For 
di parti di nos Ministerio nos kier bay explora posiblidadnan 


FUTURO DI ARUMILLERS 





pa nos por yuda den e trayecto aki a traves di un comision di 
trabou y duna Arumillers tambe participacion den esaki pa wak 
con lo por yega na un posibilidad pa cu nan' e Mandatario a 
expresa. 


Ademas, por bisa cu na e momentonan aki tin un documento гіра 
mesa cu ta trata e “recht positie bij indiensttreding overplaatsing 
naar land voor Arubaanse Militie”. Segun e mandatario, e 
documento aki no ta algo di awo, y a yega di wordo trata den 
pasado pero lamentablemente sin ningun fruto, pues ta e meta 
di Ministerio di Husticia y Asuntonan Social pa repasa esaki y 
delinea con su Ministerio por duna nan participacion pa por bin 
cu cambionan necesario pa cu e “rechts positie" di Arumil. 


Por ultimo e mandatario a termina bisando: ‘Nos ta wak Бек гіра 
un bon reunion, caminda dentro di poco lo institui e comision 
di trabou cu lo bay haya representacion di e defensa di Arumil, 
Departamento di Recurso Humano (DRH), Departamento di 
Legislacion y Asunto Huridico (DWJZ) y Ministerio di Husiticia”. 


- 

cu ta enfoka nan mes den combati corupcion, por ehempel 
Ministerio Publico y Landsrecherche 








Dialuna merdia Minister di Husticia y Asuntonan Social Sr. Tjon 
a reuni cu Procureur General di Ministerio Publico Sr. Bote 
Ter Steege, caminda a toca varios puntonan cu ta pertenece 
na Ministerio di Husticia, entre otro e maneho sostenibel pa 
loke ta combati corupcion na Aruba, e cuido forensico pa loke 
ta trata KIA y por ultimo regulacionnan den cuadro di abuso 
sexual. 


For di Ministerio di Husticia y Asuntonan Social a vocifera na 
diferente ocasion cu no lo corta den e “wenselijkheid begroting” 
di instancianan cu ta enfoka nan mes den combati corupcion, 
por ehempel Ministerio Publico y Landsrecherche. Segun 
Minister Tjon, actualmente tin un concepto riba mesa. Aki ta 
trata di un plan di maneho caminda tur instancianan concerni a 
duna comentario riba dje cu e meta final pa yega na un unidad 
dedica na combati corupcion. E unidad aki lo wordo instala 
serca Ministerio Publico bou di autoridad di Ministerio Publico 
di Aruba y lo bay tin su propio fiscal como tambe su propio 
ekipo huridico, pa asina por tin un unidad dedica unicamente 
na e tema aki. 


Siguientemente, a reuni tambe tocante e cuido forensico y con 
esaki lo mester wordo incorpora na Aruba of den nos region 
pa asina por garantisa un miho cuido na un persona durante 
y despues ді a sinta su castigo. Den cuadro di esaki tambe a 
toca e topico di KIA, caminda un di e visionnan ta pa percura pa 
yega na un instituto cu por brinda un bon cuido na hobennan 
como tambe esnan cu tin mester di e cuido forensico. E meta 
di esaki ta pa zorg di por baha recidivismo pa asina percura cu 
resocialisacion y reintegracion por ta un exito. 


Porultimo atocaetopico di abuso sexual, caminda dentro di poco 
lo bay tin regulacionnan nobo pa loke ta e problematica di abuso 
sexual na Aruba. Den cuadro di esaki “beleidsvoornemens” 
пап di Ministerio lo inverti den e departamentonan ра asina 
por pone mas enfoke riba e parti di prevencion pero tambe riba 
e parti di investigacionnan cu ta wordo haci, pa esakinan por 
ta uno mas solido. Lo haci inversionnan necesario e aña aki 
mes, caminda lo provee cursonan pero tambe lo inverti den e 
materialnan necesario pa esaki. 


ISLA()ONLINE 4 





MINISTER Endy Croes 

Enseñansa y Deporte 








Minister di Enseñansa y Deporte Endy Croes: 


POSIBEL ACUERDO PA MEDIO DI 
ENSEÑANSA STIMULA ESCOGENCIA 
RESPONSABEL SI TA DICIDI PA BIRA DOÑO 
DI UN MASCOTA 


Recientemente Minister Endy Croes a tene su prome reunion 
pa medio di enseñansa, yega na un posibel acuerdo pa 
involucra educacion con pa atende cu mascota na scol. 


E mandatario a expresa cu e tabata un reunion fructifero unda 
a sinta cu varios persona pa scucha di nan banda kico ta e 
retonan cu nan a of ta enfrenta pa atraves di enseñansa por 
stimula escogencia responsabel si ta dicidi pa bira doño di un 
mascota si of no. 


Presente tabata algun persona cu, desde 2014 cual tabata 
e tempo cu Plataforma Ley di Cacho tabatin un comision di 
conscientisacion, a purba logra esaki, tambe 3 (ex-) maestro, 
algun consehero di diferente ministerio, y e presidente di e 
comision di Accion Nationaal Plan Hondenpopulatiebeheer. 


E problematica di cacho ta un problema nacional pa cual 
atraves di enseñansa tambe lo cuminsa trata e topico. 

Diabierna anochi Minister di Enseñansa y Deporte Endy Croes 
tabata presente na Compleho Deportivo Guillermo Trinidad na 
Dakota pa e aprtura di campeonato 2021 -2022. E aña aki 
e campeonato di futbol ta dedica na e baluartenan; Richard 
Jacobs, Andres Garcia, Ernst Mohammed y Lorenzo “Denchi” 
Werleman. E baluartenan aki a duna nan aporte na futbol di 
Aruba sea como hungado, referee of dirigente. 


Den discurso Minister Endy Croes a bisa cu ta un gran honor y 
placer p'e por tey presente na un ocasion asina special. Nos 
ta saliendo for di e pandemia caminda nos tabata tin un aña 
dificil tras di lomba pero nos ta wak e bunitesa di deporte poco 
poco ta haya su structura y rumbo atrobe. 


Minister Endy Croes a sigui bisa; deporte ta trece nos hunto, 
deporte ta trece alegria. Nos ta mira ekiponan competi contra 
otro y di e ekiponan ta sali seleccion nan cu ta representa nos. 
Nos a siña y nos por a wak con e deporte rey futbol ta trece 
alegria den curason di cada nacion 


“Laga deporte ta e vehiculo pa nos pone nos diferencianan un 
banda, unifica nos" e Mandatario di deporte a expresa. Deporte 
ta crea un nacion sano, deporte ta crea tambe disciplina, 
caracter, determinacion y dedicacion di cada un di bosonan 
y asina Aruba por tin lidernan sano den futuro atrabes di e 
vehiculo di deporte. 


Minister a sigui bisa; nos sa cu tin retonan nos dilanti, nos a 
mira terenonan cu ta bay tin mester di atencion. Tambe nos a 
compronde for di AVB cu otro aña den luna di april seleccion 
femenino tin un compromiso di CONCACAF y manera nos 
a experencia e ultimo añanan cu nos sleccionnan mester 
bay hunga den exterior. Nos ta den reunionnan estrecho 
cu e presidente di Arubaanse Voetbal Bond Randolf Lacle 
y directiva caminda nos lo kier haci un promesa cu un poco 
cautela; nos ta bay tin un di e terenonan sea e tereno di 
Compleho Deportivo Guillermo Trinidad of Centro Deportivo 
Frans Figaroa, pa por tin ne cla y aproba pa e weganan di 
CONCACAF desde April 2022 en adelante por tuma luga na 
cas mes unda nos fanaticadanan, famianan y rumannan por 
bin aprecia e weganan duna apoyo y sosten na nos atletanan. 


Minister Endy Croes a felicita e baluartenan y a gradici 
Arubaanse Voetbal Bond pa e invitacion y bunita recepcion. 
Tambe Minister a gradici e refereenan y boluntarionan pa nan 
tempo y dedicacion. Por ultimo e Mandatario di Deporte ta 
desea cada ekipo hopi exito. 














2 


Diamars 26 October 2021 








Diabierna ultimo, na Faro Blanco Restaurant a tuma luga un 
recepcion ‘Post PhD Toast pa Rosabelle Illes. E tabata un 
ocacion hopi emocionante pa tur presente. Prome Minister 
Evelyn Wever-Croes y Minister di Enseñansa % Deporte Endy 
Croes tawata presente y a presenta discursonan cu bunita 
palabaranan bon escohi pa felicita y desea Dr. Illes tur clase ді 
exito den futuro. 


Den e discurso Minister Endy Croes a expresa cu p'e ta un 
honor pa dirigi palabra den calidad como Minister di Enseñansa 
y Deporte, pasobra no ta tur dia nos ta haña e oportunidad 
pa celebra un logro manera esun di Dr. Rosabelle Illes. Та un 
honor pa ta parti di e celebracion di exito di un yiu di tera cu 
a completa cu exito, un investigacion cientifico pa obtene su 
doctorado. 


E mandatario di Enseñansa a sigui bisa; pa por hiba e discurso 
di awe nochi, no tabata facil, pasobra mi tambe mester a 
haci un 'research', pues un investigacion chikito pa haña sa 
un tiki mas di e trayectoria di Dr. Illes. Ora mi a caba cu е 
investigacion aki, keremi, mi por sigura boso cu mi no ta cla pa 
іпіса e trayecto pa obtene mi propio titulo di doctorado. Pues 
mi respet pa Dr Illes. Sinembargo, mi a identifica algun aspecto 
cu a hala mi atencion unda den mi opinion ta destaca den e 
сагега di Dr. Rosabelle Illes y permiti mi comparti algun di пап: 


Di loke mi a lesa, scucha y investiga, mi a conclui си Rosabelle 
na edad hoben a descubri su talento, por lo menos un di 
пап; uno sumamente interesante y bunita. Rosabelle tin un 
curiosidad y un energia sin limite pa saca inspiracion for di 
circunstancianan, incluso di su propio introspeccion pa skirbi 
storianan cortico y poema, pero principalmente den nos dushi 
idioma Papiamento. E ta haci esaki па un forma magnifico y 
su talento a haya elogio y wordo reconoci internacionalmente. 
Rosabelle a wordo invita pa participa, entre otro, na e proyecto 
"Living Anthology of the World's Poets"na Turkia. Eynan e la 
participa cu su poema "No Cay”, pasobra e ta kere cu e uso 
di Papiamento den e piesa aki ta un representacion bunita 
di e ritmo di nos idioma. Rosabelle a participa tambe na otro 
eventonan similar na Hulanda y Colombia. Na nivel local, 
Rosabelle su talento, pasion y amor pa nos idioma ta wordo 
reconoci continuamente. Ora nos bishita centro di nos ciudad, 
nos ta wak su potret riba posternan grandi pa duna promocion 
y pa invita nos bishitantenan pa disfruta di nos atraccionnan y 
ta motivanan pa descurbi nos patrimonio cultural. 


ERP 

Frecuentemente nos ta topa Rosabelle den eventonan den 
cual e ta declama su poemanan y tambe nos ta disfruta con 
e ta eherce e funcion di maestro di ceremonia na un forma 
magistral. Tambe Rosabelle ta wordo encarga cu proyectonan 
pa promove nos producto y servicionan local. Rosabelle 
a skirbi un storia di 'Curasonchi' pa ilustra con valioso un 
curason chikito ta realmente den un mundo grandi. Esaki ta 
algo sumamente bunita! 


Mi a lesa un reconocimento 
cu e la duna su señora mama, 
Sra. Betty Werleman, un par di 
aña pasa. E la skirbi cu nunca 
e lo encontra un persona cu 
ta apoye miho manera su 
mama. Su mama ta su fan di 
mas grandi, ta dune apoyo 
incondicional, ta kere den dje 
y a siñe pa kere den su mes. 
Rosabelle ta apoya otro artista 
local tambe, door di skirbi 
poema cu nan ta usa den nan 
composicionnan. E ta usa 
su talento pa creativamente, 
inspira tur hende rond di dje, 
su famia, amigo, colega, su 
studiantenan y nos comunidad 
general 


Den un cuento Rosabelle a yega di skirbi: "Con maravilloso lo 
ta pa conoce cada alma". E la wordo inspira ра un di su propio 
poemanan cu ta hiba como titulo: "Mi no por conoce mi mes, 
pasobra ті no conoce tur otro һепде” 


A base di mi investigacion cu mi a hasi pa e discurso di awe 
nochi, mi por a conclui tambe cu su trabao y logronan di un 
manera, ta describi e intensidad y beyesa di su alma. 


Dr. Шев, mi ta imagina си аме, bo famia, amigonan y tur otro 
cu ta rond di bo, mester por ta sinti extremadamente feliz y 
orguyoso di ta aki pa celebra bo logro. Gobierno di Aruba, 
y particularmente nos Ministerio di Enseñansa y Deporte ta 
expresa su agradecimiento na tur esnan, bo famia, amistad, 
coleganan y e comunidad academico cu a apoyabo pa enfrenta 
tur e retonan cu por a aprace bo dilanti pa bo por a logra bo 
meta. 


Nos tin e honor di por comparti nan alegria y tambe bo propio 
alegria, awe nochi. 

E titulo cu bo ta carga awor, ta resultado di bo estudio y e 
investigacion cientifico cu bo a conduci. Como titular di un 





doctorado cu bo a obtene na un instituto Hulandes di bon 
reputacion y internacionalmentereconoci, ta unreconcocimento 
oficial cubotacapaz pasiguiehercebotrabaocomoinvestigador 
cientifico, na un forma independiente y cu disciplina. E titulo cu 
bo a obtene, sin duda ta sirbi como un fundeshi solido y mi ta 
asumi cu e ta un fuente di confianza cu lo dunabo apoyo pa 
por supera cual kier desafio. Mi ta convenci cu e fundeshi cu 
bo a contstrui den bo campo di 
investigacion, ta habri caminda 
pa bo por cana y sigui briya cu 
e luz briyante cu bo tin. 


Mita convenci cu bo lo ta exitoso 
den bo carera, pasobra, lagami 
recorda boso tur un biaha mas; 
‘segun mi investigacion cu mi 
a haci pa mi por ta para dilanti 
di boso аме nochi, Rosabelle 
tabata hasi esaki desde edad 
hoben caba.' Experiencia e tin 
na cantidad! 


Concluyendo, ті tin е 
conviccion sincero, den mi 
calidad como Minister di 


Enseñansa y Deporte di e pais 
bunita aki cu yama Aruba, cu 
bo lo stima e carera nobo aki 
y bo lo celebra mucho mas 
logro y asina duna nos tur aki presente mas rason pa celebra 
esakinan un biaha mas cu bo den futuro. Mi ta sinti mi honra 
y feliz pa por ta para akinan pa comparti e momento aki cu bo 
Dr. Шев, cu bo famia, amigo y colegnan. Gobierno di Aruba ta 
orguyoso di bo! Di curason masha Masha Pabien! 

Danki 

\AINISTE 





Recientemente Minister di Enseñansa y Deporte Endy Croes 
hunto Prome Minister Evelyn Wever - Croes а bishita Sint 
Franciscus College den cuadro di e proyecto E- learning. Na 
cuminsamento di aña escolar e scol ricibiborchi digital “CTouch" 
conhuntamente cu Chrome Books, pa lesnan por wordo duna 
den forma mas innovativo y atractivo pa e alumnonan. 


Minister Croes a sigui bisa cu e la pasa den tur e klasnan y 
tabata bunita pa mira e manera con e lesnan ta wordo duna 
y alumnonan tabata hopi entusiasma cu e borchinan. Esaki ta 
caminda cu mundo ta desaroyando. 





E Mandatario di Enseñansa a gradici FUTURA pa e proyecto 
aki y a expresa su deseo pa pronto tur mucha di tur scol na 
Aruba por disfruta di e manera innovativo aki di enseñansa 

Por ultimo Minister Croes ta gradici e cabesante y maestronan 
ді scol pa е bunita recepcion. 











. ISLAN 
Diamars 26 October 2021 





Departamento di Salud Publico: 


UPDATE 26 DI OCTOBER 2021 


Segun resumen di awe 9 persona a recupera y un total di 
33 caso nobo di COVID-19 a keda registra di cual 1 ta no- 
residente. E cifranan aki ta representa un ‘Positivity rate’ bou 
di nos residentenan di 16%. 


E cantidad di casonan activo di COVID-19 pa awe ta 164 y 
cantidad di fayecidonan relaciona cu COVID-19 ta 171. Datos 














33 
Activo 164 
Positivo 15848 
Vacuna 82447 
ем» ҚЫ 
АУА سكل‎ colt 20 

` Bebe mas 


ta ilustra casonan nobo di COVID cu un average semanal di 
15 caso ра dia y un averahe di ‘positivity rate’ semanal di 11% 
pa dia. 


Actualmente na Aruba tin 13 persona interna debi na COVID 
di cual den ICU tin 4 persona, riba piso general tin 9 persona y 
na Colombia tin actualmente 16 persona den Cuido Intensivo. 





RESIDENTE NO-RESIDENTE 
32 | 1 
152 12 
14067 1446 
14387 1461 
168 | 3 








cu ta posibel! 


Амға ta yuda elimina e toxinanan y ta hidrata e organonan ра 
mantene nan sano. Sigura bo mes cu tur e integrantenan di bo 


famia 


bebe minimo seis glas di awa pa dia. Pa logra esaki, bo 


por inclui un glas di awa cu cada cuminda, incluyendo ora bo 
come cualkier 'snack' nutritivo. Evita e consumo di bebidanan 
cu sucu, ya cu esakinan ta dañino pa bo salud y ta debilita bo 


organismo. Pa combati COVI 


19 bo mester mantene bo salud 


y Vacuna, ya cu ta comproba cu e vacuna tin un efectividad 
halto pa proteha bo y evita transmision. Ban uza tur e herment- 
nan cu nos tin pa caba cu e virus aki na nos isla! 


Mantene 1.5M Laba man 


minimo di distancia 


© 


frecuentemente 





Ami 


Uza tapa boca 
paden di tur luga 

